কর্তব্য পথ

থাম্ব|কর্তব্য পথের পূর্বপ্রান্তে অবস্থিত ইন্ডিয়া গেট
থাম্ব|কর্তব্য পথের পশ্চিম প্রান্তে অবস্থিত রাষ্ট্রপতি ভবন
কর্তব্য পথhttps://www.outlookindia.com/national/delhi-s-rajpath-renamed-kartavyapath-the-saga-of-name-changes-in-delhi-under-pm-modi-news-221640/amp (, পূর্বনাম রাজপথ এবং কিংসওয়ে) হল আড়ম্বরপূর্ণ বৃক্ষরাশি ঘেরা একটি প্রশস্ত পথ যা ভারতের রাজধানী নয়াদিল্লিতে অবস্থিত। রাস্তাটি রাষ্ট্রপতি ভবন থেকে বিজয় চক এবং ইন্ডিয়া গেট থেকে ধ্যানচাঁদ জাতীয় স্টেডিয়াম পর্যন্ত বিস্তৃত। পথটির উভয় দিকই বিশাল বনভূমি, খাল এবং বৃক্ষরাশি দ্বারা পরিবেষ্টিত। এটিকে ভারতের একটি গুরুত্বপূর্ণ পথ হিসাবে বিবেচনা করা হয় যেখানে ২৬ জানুয়ারি ভারতের প্রজাতন্ত্র দিবসের বার্ষিক কুচকাওয়াজ হয়ে থাকে।

 নামকরণ 
নির্মিত হওয়ার সময় ভারতের সম্রাট পঞ্চম জর্জের নামানুসারে রাস্তাটির নাম কিংসওয়ে () রাখা হয়েছিল। পঞ্চম জর্জ ১৯১১ সালে দিল্লি ভ্রমণ করছিলেন এবং কলকাতা থেকে রাজধানী পরিবর্তনের সিদ্ধান্ত ঘোষণা করেছিলেন। ভারতের স্বাধীনতার পর রাস্তাটির নাম রাজপথ () রাখা হয়েছিল, যা ছিল ইংরেজি নামেরই আক্ষরিক অনুবাদ।

২০২২ সালের সেপ্টেম্বর মাসে সেন্ট্রাল ভিস্তা পুনর্নির্মাণ প্রকল্পের অধীনে রাস্তাটির পুনর্নির্মিত হয়েছিল এবং নিউ দিল্লি মিউনিসিপ্যাল কাউন্সিল (এনডিএমসি) কর্তৃক রাস্তাটির নাম কর্তব্য পথ রাখা হয়েছিল। ৮ সেপ্টেম্বরে কর্তব্য পথ উদ্বোধনের পর ভারতের প্রধানমন্ত্রী নরেন্দ্র মোদীর বলেছিলেন, কিংসওয়ে বা রাজপথ নামটি ছিল দাসত্বের প্রতীক, তাই রাস্তার নাম পরিবর্তের করা হয়েছিল।

 ল্যান্ডমার্ক 
 রাষ্ট্রপতি ভবন – ভারতের রাষ্ট্রপতির সরকারি ঠিকানা। ভারতের স্বাধীনতার আগে এটি ভারতের ভাইসরয়দের ঠিকানা ছিল।
 সচিবালয় ভবন – এটি উত্তর ও দক্ষিণ ব্লক দ্বারা গঠিত। উত্তর ব্লকে গৃহ ও অর্থ মন্ত্রকদের কার্যালয় অবস্থিত। দক্ষিণ ব্লকে বিদেশ ও প্রতিরক্ষা মন্ত্রকদের কার্যালয় অবস্থিত। অন্যান্য গুরুত্বপূর্ণ কার্যালয়ও (যেমন প্রধানমন্ত্রীর কিছু কার্যালয়) এই সচিবালয় ভবনে অবস্থিত।
 ইন্ডিয়া গেট – ভারতের যুদ্ধ স্মারক, যা প্রথম বিশ্বযুদ্ধ ও দ্বিতীয় ইঙ্গ-আফগান যুদ্ধে মৃতদের স্মৃতিতে নির্মিত।

 তথ্যসূত্র 

 বহিঃসংযোগ 

বিষয়শ্রেণী:নয়াদিল্লির রাস্তা
বিষয়শ্রেণী:দিল্লির দর্শনীয় স্থান
বিষয়শ্রেণী:নয়াদিল্লি
বিষয়শ্রেণী:দিল্লির সড়ক